**OBAVIJEST**

**o rezultatima drugog dijela Otvorenog javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2024. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva pripravnika, donijelo je dana 23. rujna 2024. godine Odluku o izboru pripravnika –doktora medicine i magistara farmacije za koje će se financirati pripravnički staž osnovom Otvorenog javnog natječaja iz 2024. godine.

Predmetnom Odlukom izvršen je odabir kandidata za provođenje pripravničkog staža prijavljenih na Otvoreni javni natječaj za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2024. godini, objavljen dana 22. srpnja 2024. godine (u daljnjem tekstu: Otvoreni javni natječaj).

Kandidati su odabrani prema uvjetima i kriterijima iz Otvorenog javnog natječaja i navedeni su u **Listi prvenstva pripravnika** (nakon provedenog Otvorenog javnog natječaja u 2024. godini) - Prilog 1.

Izvod iz navedene Liste prvenstva pripravnika dostavit će se zdravstvenim ustanovama u kojima je kandidatima odobreno provođenje pripravničkog staža, a radi provođenja postupka u vezi sklapanja ugovora o radu na određeno vrijeme radi provođenja pripravničkog staža.

Kandidati koji su podnijeli zahtjev za financiranje pripravničkog staža, a nisu uvršteni u Listu prvenstva pripravnika navedeni su u **Popisu prijavljenih kandidata koji nisu uvršteni u Listu prvenstva pripravnika** (nakon provedenog Otvorenog javnog natječaja u 2024. godini) – Prilog 2.

Kandidati koji nisu obavili pripravnički staž **mogu u roku od osam dana** od dana objave rezultata natječaja uputiti novi zahtjev za financiranje pripravničkog staža za jednu od zdravstvenih ustanova iz Popisa nepopunjenih pripravničkih mjesta zdravstvenih radnika (nakon provedenog Otvorenog javnog natječaja u 2024. godini) – Prilog 3. ili za jednog od drugih ugovornih subjekata Zavoda iz točke III. Otvorenog javnog natječaja.

Uz novi zahtjev za financiranje pripravničkog staža (Prilog 4.) kandidati su obvezni dostaviti priloge iz točke VII. i VIII. Otvorenog javnog natječaja. Kandidati koji su se opredijelili za jednog od drugih ugovornih subjekata Zavoda iz točke III. Otvorenog javnog natječaja, obvezni su dostaviti i **Izjavu o ispunjavanju uvjeta za provođenje pripravničkog staža pripravnika – doktora medicine/doktora dentalne medicine/magistra farmacije/magistra medicinske biokemije i laboratorijske medicine** (Prilog 5.).

Nakon obrade novih zahtjeva Povjerenstvo će primjenom kriterija iz točke V. Otvorenog javnog natječaja utvrditi Dodatak Listi prvenstva pripravnika te ga uputiti Upravnom vijeću Zavoda uz prijedlog za izmjenu i dopunu Odluke o izboru pripravnika – doktora medicine i magistara farmacije za koje će se financirati pripravnički staž osnovom Otvorenog javnog natječaja iz 2024. godine.

Zagreb, 25. rujna 2024. godine